Covid-19-statistieke: Aktiewe gevalle daal steeds   (Argieffoto: Unsplash) Altesame 2 824 nuwe Covid-19-gevalle is in Suid-Afrika aangemeld. Volgens die Nasionale Instituut vir Oordraagbare Siektes (Nios) is altesame 3 628 014 bevestigde Covid-19-gevalle al in die land aangemeld en is die jongste positiwiteitskoers 8,2%. Die meeste nuwe gevalle is in Gauteng (35%) en KwaZulu-Natal (16%) aangemeld, gevolg deur die Wes-Kaap (15%). Die algehele aktiewe gevalle is 42 745. Die sterftesyfer weens Covid-19 staan nou op 96 289 nadat nog 268 sterftes aangemeld is, waarvan 20 in die afgelope 24 tot 48 uur plaasgevind het. Die departement van gesondheid het gesê weens ŉ voortgesette oudit wat aan die gang is, kan daar ŉ agterstand wees in die aantal sterftes wat aangemeld is. Tot dusver het 3 488 980 mense reeds van die virus herstel, ŉ herstelkoers van 96,2%. Suid-Afrika het tot dusver 22 515 686 toetse vir Covid-19 gedoen, 34 620 sedert die vorige verslag. Volgens Nios was daar in die afgelope 24 uur 101 hospitaalopnames. Daar is tans altesaam 4 502 mense wat in hospitale vir Covid-19 behandel word. Meer as 30,3 miljoen inentings is tot dusver gedoen. Provinsiale statistieke: Sterftes en gevalle wat herstel het: